Vija Dišlere

**Vija Dišlere** (dz.  Rūjienā) ir latviešu matemātiķe, pedagoģijas zinātņu doktore, mājturības un tehnoloģiju skolotāju izglītības pedagoģe un pētniece.

## Dzīvesgājums
Vija Dišlere dzimusi Rūjienā 1957. gada 22. oktobrī. Viņas tēvs ir Ilmārs Žanis Klegeris, fiziķis, māte Zigrīda Klegere, matemātiķe. 1975. gadā beigusi Jelgavas 2. vidusskolu.  

No 1975. gada studēja LVU Fizikas un matemātikas fakultātē pielietojamās matemātikas specialitātē, absolvējot to 1980. gadā un iegūstot matemātiķa kvalifikāciju.  

1995. gadā Latvijas Lauksaimniecības universitātē ieguvusi maģistra grādu pedagoģijas zinātnēs, 2013. gadā Latvijas Universitātē - maģistra grādu datorzinātnēs.  

1997. gadā Daugavpils Universitātē iegūts doktora grāds pedagoģijas zinātņu nozarē. 

No 1993. līdz 1995. gadam izglītojusies Latvijas Amatniecības kamerā Rīgā, iegūstot drēbnieka amata meistares un mašīnizšuvēja amata meistara kvalifikāciju.  

Stažējusies par mājturības un tehnoloģiju tematiku Vācijā (Bonnā un Ķelnē), Lietuvā (Viļņas Universitātes Šauļu akadēmijā), Īrijā (Dublinas Nacionālajā mākslas un dizaina koledžā; *Dublina National College of Art and Design*), Beļģijā (Ģentes Universitātē; *LUCA School of Arts*).

## Profesionālā darbība
1980. gadā sākusi strādāt Latvijas Lauksaimniecības universitātē: no 1980. līdz 1990. gadam par asistenti Lauku inženieru fakultātes Augstākās matemātikas katedrā; no 1997. līdz 2000. gadam par docenti Pārtikas tehnoloģijas fakultātes Uztura un mājturības katedrā, kā arī par asociēto profesori (no 2000. līdz 2023. gadam) un vadošo pētnieci (no 2020. līdz 2024. gadam) Tehniskās fakultātes Izglītības un mājsaimniecības institūtā.

Docējusi studiju kursus mājturības metodikā, apģērbzinībās, patērētājzinībās, pieaugušo izglītībā, karjeras attīstības teorijās un mašīnizšūšanā, kā arī koordinējusi studentu prakses.

Vienlaikus darbojusies ārpus augstskolas kā pedagoģe Jelgavas Bērnu un jauniešu centrā ''Junda'' (1991–1998) un vadījusi pieaugušo izglītības kursus šūšanā, modelēšanā un dekoratīvajā mašīnizšūšanā (1984–1996).

Vadījusi studentu noslēguma darbus, kuru rezultātā aizstāvēti 82 bakalaura, 56 maģistra un 3 doktora darbi pedagoģijas nozarē (1999–2023).

Bijusi Latvijas Zinātnes padomes eksperte izglītības zinātnēs (2014–2026), Starptautiskas zinātniskas konferences *Lauku vide, Izglītība, Personība* (Rural Environment, Education, Personality (REEP)) organizatore un rakstu redaktore (2012-2021), vadījusi *Mājturības pedagoģijas* studiju programmu (1998–2010).

Darbojusies valsts pārbaudījumu komisijās dažādās izglītības iestādēs, kā arī koordinējusi Erasmus programmu LLU Izglītības un mājsaimniecības institūtā (1999–2022).

Bijusi vairāku starptautisku izglītības projektu vadītāja un dalībniece, tostarp Socrates/Erasmus programmu projektos *Consumer Citizenship Network* (2003–2009) un *Partnership for Education for Responsible Living* (2009–2015).

Lasījusi lekcijas ārvalstu augstskolās Somijā, Vācijā, Apvienotajā Karalistē, Maltā un Igaunijā. Koordinējusi Latvijas valsts un Baltijas mēroga Mājturības un mājsaimniecības olimpiādes (1998–2023).

## Zinātniskā darbība
Zinātniskā darbība saistīta ar pedagoģiju un izglītības zinātnēm. Pētījumu virzieni ietver pieaugušo izglītības teoriju, mācību līdzekļu izstrādes didaktiku, dzīves kvalitātes jautājumus, kā arī mājturības un tehnoloģiju mācību satura un metodikas pilnveidi.

Pētījusi patērētājzinību integrēšanu mājturības mācību procesā un ilgtspējīgas dzīvesveida izglītības aspektus.

## Dalība sabiedriskās organizācijās
*Starptautiskās mājsaimniecības federācijas (IFHE) dalībniece (1998-2022),
* Biedrības Latvijas Praktisko mācību priekšmetu metodiskās apvienības (PMPMA) valdes priekšsēdētāja (2001-2006; 2013-2022),
* Starptautiskā Soroptimistu (*Soroptimist International* – SI) Rīgas kluba vadītāja (2002/2003) un dalībniece (2000-2008).

## Apbalvojumi
Saņēmusi apbalvojumus par ilggadēju godprātīgu un aktīvu pedagoģisko un metodisko darbu LLU. 
* LR IZM Atzinības raksts (2000);
* LLU Atzinības raksti (1999, 2007, 2015, 2017);
* LLU Pateicības raksti (2016, 2022, 2024).

## Nozīmīgāko publikāciju saraksts
* Mājturības un tehnoloģiju skolotāju izglītība Jelgavā 1989-2923. Jelgava, 2025
* *Development of Home Economics and Technologies education for life quality in Latvia*; Jelgava, 2022 [monogrāfija] [līdzautores: A. Pridāne, N. Vronska, I. Līce-Zikmane]
* Dekoratīvā mašīnizšūšana. Jelgava, 2020 [mācību grāmata]
**Evaluation of Career Counsellors’ Competences in Career Guidance. Proceedings of the International Scientific Conference 'Rural Environment. Education. Personality (REEP).* 2020, Vol. 13, Latvia, Jelgava: LLU. [līdzautore N. Vronska] ISSN 2661-5207 DOI: 10.22616/REEP.2020.046
* Mājturības mācību metodika. Jelgava, 2011 [mācību grāmata]
* *Didactic Model of Crisis Management for Women in Professional Crisis Situations. British Journal of Education, Society & Behavioural Science.* Vol. 12 (1), 2016. [līdzautore A. Rācene] DOI: 10.9734/BJESBS/2016/20619
* *Didactic Model for Development and Promotion of Service Culture of the Prospective Hospitality Sector Managers „Service Culture” // Proceedings of the International Scientific Conference Society, Integration, Education: Part I,*  Rēzekne, Rēzeknes augstskola, 2011. [līdzautore I. Kuliša].
* Vadlīnijas patērētājizglītībai Baltijas valstīs. Dzīves prasmes ilgtspējīgai attīstībai. Jelgava, 2004. [līdzautori: V.W. Thoresen, S. Falka, M. Jēgere, S. Valdmaa, I. Zaleskiene]
* Mācības patērētājzinībās: gudra izvēle. 7 mācību moduļi patērētājizglītībā pieaugušajiem. Jelgava, 2007. [līdzautori: M. Jēgere, I.Ž. Klegeris, M. Sirvide, M. Suhuh, S. Valdmaa, Ž. Sederevičiūte]
* Mācības patērētājzinībās: gudra izvēle. Rokasgrāmata patērētājizglītībā pieaugušajiem. Jelgava, 2005. [līdzautori: M. Jēgere, M. Kitson, I.Ž. Klegeris, M. Sirvide, M. Suhuh, S. Valdmaa]

## Atsauces